29. 7. 92 De Europæiske Fællesskabers Tidende Nr. L 213/35 (Retsakter hvis offentliggørelse ikke er obligatorisk) RÅDET RÅDETS BESLUTNING af 20. juli 1992 om ændring af beslutning 89/631/EØF om Fællesskabets finansielle deltagelse i medlemsstaternes udgifter til at sikre overholdelse af fællesskabsordningen for bevarelse og forvaltning af fiskeressourcerne (92/393/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parlamentet (), under henvisning til udtalelse fra Det Økonomiske og Sociale Udvalg (?, og ud fra følgende betragtninger : Den 27. november 1989 vedtog Rådet beslutning 89/631/ EØF ?), i henhold til hvilken der foreløbig indtil den 31. december 1991 kan ydes fællesskabstilskud til udgif- ter, som medlemsstaterne i Middelhavsområdet afholder for at sikre overholdelse af reglerne for bevarelse og forvaltning af fiskeressourcerne, indtil der vedtages fælles- skabsregler for farvandene i Middelhavet ; Fællesskabet har endnu ikke vedtaget nævnte regler ; det er vigtigt, at der fortsat kan ydes fællesskabstilskud til ovennævnte udgifter, indtil nævnte regler er vedtaget — VEDTAGET FØLGENDE BESLUTNING : Artikel 1 Artikel 1, stk. 1, andet afsnit, i beslutning 89/631/EØF affattes således : »Indtil vedtagelsen af de fællesskabsregler for bevarelse og forvaltning af fiskeressourcerne, som skal gælde for farvande i Middelhavet, deltager Fællesskabet på de samme betingelser som de i denne beslutning anførte i finansieringen af de udgifter, der afholdes af de berørte medlemsstater for at sikre overholdelsen af de gældende regler. De medlemsstater, som ønsker at drage fordel af denne deltagelse, giver Kommissionen meddelelse om de nævnte regler, og godtgør at de er berettigede.« Artikel 2 Denne beslutning er rettet til medlemsstaterne. Udfærdiget i Bruxelles, den 20. juli 1992. På Rådets vegne D. HURD Formand ()) Udtalelse afgivet den 10. juli 1992 (endnu ikke offentliggjort i Tidende). (%) Udtalelse afgivet den 18. maj 1992 (endnu ikke offentliggjort i Tidende). () EFT nr. L 364 af 14. 12. 1989, s. 64.